Paikallinen nainen oli lähdössä huoltoasemalta, kun hän huomasi miehen kävelevän autotien yli päätään pidellen. Mies herätti huomiota, sillä hän oikaisi suoraan autotien yli, vaikka lähellä olisi ollut myös suojatie.

– Hän tuli siitä keskeltä autotietä ja vilkuili koko ajan taakseen. Hänen takkinsa oli auki, nainen kuvailee.

– Ajattelin aluksi, että onko hän humalassa, mutta sitten huomasin, että hänellä on vaatteet ja pää veressä ja että hän painaa päätään. Hän oli hätäisen oloinen ja hoiperteli huoltoasemalle.